cyanic-selkie/wikianc huggingface dataset:
ఇరాక్ ఆక్రమణ 2003
2003 ఇరాక్ ఆక్రమణ ఇరాక్ యుద్ధం లోని మొదటి దశ. దండయాత్ర దశ 2003 మార్చి 19 (వైమానిక), 2003 మార్చి 20 (నేలపై) న ప్రారంభమైంది. కేవలం ఒక నెలలోనే అది ముగిసింది. ప్రధాన యుద్ధ కార్యకలాపాలు 26 రోజుల పాటు జరిగాయి. దీనిలో యునైటెడ్ స్టేట్స్, యునైటెడ్ కింగ్డమ్, ఆస్ట్రేలియా, పోలాండ్ ఇరాక్ పై దాడి చేశాయి. యుద్ధం లోని ఈ ప్రారంభ దశ 2003 మే 1 న అధికారికంగా ముగిసింది, అమెరికా అధ్యక్షుడు జార్జ్ డబ్ల్యు. బుష్ " ప్రధాన పోరాట కార్యకలాపాల ముగింపు "ను ప్రకటించాడు. ఆ తరువాత తాత్కాలిక సంకీర్ణ అథారిటీ (సిపిఎ) ను ఏర్పాటు చేసారు. 2005 జనవరిలో జరిగిన మొదటి ఇరాకీ పార్లమెంటరీ ఎన్నికల లోపు ఏర్పడిన అనేక వరుస పరివర్తన ప్రభుత్వాలలో ఇది మొదటిది. యుఎస్ సైనిక దళాలు తరువాత 2011 లో ఉపసంహరించుకునే వరకు ఇరాక్‌లో కొనసాగాయి. ప్రారంభ దండయాత్ర దశలో అమెరికా నేతృత్వంలోని సంకీర్ణం 1,77,194 మంది సైనికులను ఇరాక్‌లోకి పంపింది. ఇది మార్చి 19 నుండి 2003 మే 1 వరకు కొనసాగింది. ఒక్క యుఎస్ నుండే సుమారు 1,30,000 మంది వచ్చారు. సుమారు 45,000 మంది బ్రిటిష్ సైనికులు, 2,000 మంది ఆస్ట్రేలియా సైనికులు, 194 పోలిష్ సైనికులు కూడా ఈ దళంలో ఉన్నారు. దీని తరువాత 36 ఇతర దేశాలు కూడా పాల్గొన్నాయి. ఆక్రమణకు సన్నాహకంగా, ఫిబ్రవరి 18 నాటికి 1,00,000 యుఎస్ దళాలు కువైట్‌లో సమీకృతమయ్యాయి. సంకీర్ణ దళాలకు ఇరాకీ కుర్దిస్తాన్‌లోని పెష్‌మెర్గా మద్దతు లభించింది.
ప్రొటెస్టంటు
ఆది నుండి దేవుడు మానవునిని కొంత మంది నాయకుల సమక్షంలో నడుపుట మనం గమనించవచ్చు. మోషే, సమూయేలు, దావీదు వంటి వారి ద్వారా ప్రజలను ఏక త్రాటిపై నడిపించే ప్రయత్నం చేశాడు. ఇదే విధంగా నూతన వేదంలోనూ తన తరపున ప్రజలను నడిపించటానికి ఒక నాయకుడు అవసరమని క్రీస్తు గుర్తించాడు. అందుకోసం నాడు పేతురును నాయకునిగా ఎన్నుకొని శ్రీసభ (సంఘ) బాధ్యతలను అతనికి అప్పగించాడు. కాలం గడిచే కొలదీ ఈ నాయకుడినే పోప్ (ఆద్యాత్మిక తండ్రి) అని పిలవడం ప్రారంభించారు. నాటి మొదటి తరం విశ్వాసులు, నాయకులు సైతం యేసు ఎన్నుకొనిన పేతురుతో చర్చించి ఏమైనా నిర్ణయాలు తీసికొనే వారు. ఇలా యేసు ఎన్నుకొనిన ఆయన శిష్యుని ద్వారా, ఆయనతో కలసి పని చేసే వారు. ఇది సుమారుగా 1500 సంవత్సరాల పాటు నిరాటంకంగా జరిగింది. అటుపిమ్మట కథోలిక శ్రీసభలోనే ఒక గురువుగా ఉన్న మార్టిన్ లూథర్ ఆయనకు నచ్చని విషయాలను ప్రధానాస్త్రంగా చేసుకొని యేసు స్థాపించిన ఏక నిత్య సత్య సభను కాదని స్వంత సంఘాన్ని ఏర్పాటు చేశాడు. దేవుడు స్థాపించిన సంఘానికి పోటీగా మానవుడు స్థాపించిన సంఘం ఏర్పడటం ఎంత దారుణమో చూడండి. ఉన్న శ్రీసభను కాదని ఎదురు తిరిగి స్థాపించాడు కనుకనే దానికి ప్రొటెస్టెంటు సంఘం అని పేరు వచ్చింది. ఆంగ్లంలో "ప్రొటెస్ట్" అనగా ఎదురు తిరగడం. అప్పటికే సంపూర్ణంగా ఉన్న బైబులును కాదని ఈయన 66 పుస్తకముల బైబులును వాడుక లోనికి తెచ్చాడు. నేడు ప్రొటెస్టెంటు సోదరులు వినియోగిస్తున్న బైబులు కేవలం 500 ల సంవత్సరాల నుండే అందుబాటులో ఉంది.కానీ శ్రీసభ ఉపయోగిస్తున్న 73 పుస్తకముల బైబులు క్రీస్తు కాలం నుండి అనగా 2000 సంవత్సరాల నుండి వాడుకలో ఉంది. 1. తోబితు 2. యూదితు 3. మక్కబీయులు1 4. మక్కబీయులు2 5. సొలోమోను జ్ఞానగ్రంధము 6. సీరాపుత్రుడైన యేసు జ్ఞానగ్రంధము 7. బారూకు
అను పుస్తకములను బైబుల నుండి మార్టిన్ లూథర్ గారు తీసివేశారు. పాపసంకీర్తన అనునది అప్పటికే బైబులు బోధించు సిద్దాంతమే అయినప్పటికీ తన మంద పెరగడం కోసం శ్రీసభ మీదనే దుష్ప్రచారం చేయడం మొదలు పెట్టాడు. కథోలిక శ్రీసభ మరియ తల్లిని గౌరవిస్తుంటే, పూజిస్తున్నారు అని అపనింద తోసి అందులో విజయవంతం అయ్యాడు. అయితే నాడు (15వ శతాబ్దంలో) ప్రపంచంlo ఎక్కువగా చదువుకున్న వారు లేకపోకవడంతో ఈయన మాటలను అనేక మంది గ్రుడ్డిగా విశ్వసించారు. కానీ నేడు ప్రజలు సత్యం తెలుసుకుంటున్నారు.
ఇరాక్ ఆక్రమణ 2003
అమెరికా అధ్యక్షుడు జార్జ్ డబ్ల్యు. బుష్, యుకె ప్రధాన మంత్రి టోనీ బ్లెయిర్ ప్రకారం, ఈ కూటమి "ఇరాక్ చేతి నుండి సామూహిక విధ్వంస ఆయుధాలను ఏరివెయ్యడం, ఉగ్రవాదానికి సద్దాం హుస్సేన్ మద్దతును అంతం చేయడం, ఇరాక్ ప్రజలను విముక్తులను చెయ్యడం" లక్ష్యంగా పెట్టుకుంది. మరికొందరు మాత్రం -సెప్టెంబరు 11 దాడుల ప్రభావం, యుఎస్ వ్యూహాత్మక లెక్కలను మార్చడంలో ఆ దాడులు పోషించిన పాత్ర, స్వాతంత్ర్య ఎజెండా యొక్క పెరుగుదల వంటి వాటికి ఎక్కువ ప్రాధాన్యత ఉన్న కారణాలను భావిస్తారు. బ్లెయిర్ ప్రకారం, అణు, రసాయన, జీవ ఆయుధాలను తొలగించడానికి అందించిన అవకాశాలను ఇరాక్ అంది పుచ్చుకోలేక పోవడమే అసలు కారణమని చెప్పాడు
ప్రొటెస్టంటు
కనుక మనం దేవునికి విధేయులుగా ఉండవలెనో లేక తిరుగుబాటు చేసే వారీగా ఉండవలెనో మన చేతులలోనే ఉంది. పేతురు మీద క్రీస్తు ద్వారా స్థాపించబడిన శ్రీసభ అందరినీ ఆహ్వానిస్తుంది.
ఇరాక్ ఆక్రమణ 2003
2003 జనవరి CBS పోల్‌లో, 64% మంది అమెరికన్లు ఇరాక్‌పై సైనిక చర్యను ఆమోదించారు; అయితే, 63% మంది యుద్ధానికి వెళ్ళకుండా దౌత్యపరమైన పరిష్కారం కనుగొనాలని కోరుకున్నారు. యుద్ధం కారణంగా అమెరికాకు వ్యతిరేకంగా ఉగ్రవాద ముప్పు పెరుగుతుందని 62% మంది భావించారు. ఇరాక్‌పై దాడిని ఫ్రాన్స్, కెనడా, జర్మనీ, న్యూజిలాండ్ ప్రభుత్వాలతో సహా కొన్ని దీర్ఘకాల అమెరికా మిత్రదేశాలు తీవ్రంగా వ్యతిరేకించాయి. ఇరాక్‌లో సామూహిక విధ్వంసకర ఆయుధాలు ఉన్నాయనేందుకు ఆధారాలు లేవని, UNMOVIC యొక్క 2003 ఫిబ్రవరి 12 నివేదిక నేపథ్యంలో ఆ దేశంపై దాడి చేయడం సమర్థించుకోలేమని ఆ దేశాల నాయకులు వాదించారు. ఇరాక్ యుద్ధంలో సుమారు 5,000 రసాయన వార్‌హెడ్‌లు, గుండ్లు లేదా విమాన బాంబులను కనుగొన్నారు. అయితే ఇవి 1991 గల్ఫ్ యుద్ధానికి ముందే సద్దాం హుస్సేన్ పాలనలో నిర్మించినవి, తదనంతర కాలంలో వీటిని విసర్జించారు కూడా. ఈ ఆయుధాలు ఇరాక్‌పై చేయ తలపెట్టిన దండయాత్రకు మద్దతు ఇవ్వలేదు.
ప్రొటెస్టంటు
మూలాలు
వర్గం:క్రైస్తవ మతము
ఇరాక్ ఆక్రమణ 2003
2003 ఫిబ్రవరి 15 న, ఆక్రమణకు ఒక నెల ముందు, ఇరాక్ యుద్ధానికి వ్యతిరేకంగా ప్రపంచవ్యాప్తంగా నిరసనలు జరిగాయి. రోమ్‌లో ముప్పై లక్షల మంది ర్యాలీ జరిగింది. ఇప్పటివరకు జరిగిన అతిపెద్ద యుద్ధ వ్యతిరేక ర్యాలీగా అది గిన్నిస్ బుక్ ఆఫ్ రికార్డ్స్ లో చేరింది. ఫ్రెంచ్ విద్యావేత్త డొమినిక్ రేనిక్ ప్రకారం, 2003 జనవరి 3 - ఏప్రిల్ 12 మధ్య, ప్రపంచవ్యాప్తంగా 3.6 కోట్ల మంది ఇరాక్ యుద్ధానికి వ్యతిరేకంగా దాదాపు 3,000 నిరసనలలో పాల్గొన్నారు.
ఈ దండయాత్రకు ముందు మార్చి 20, 2003 న బాగ్దాద్‌లోని ప్రెసిడెన్షియల్ ప్యాలెస్‌పై వైమానిక దాడి జరిగింది. మరుసటి రోజు, సంకీర్ణ దళాలు ఇరాకీ-కువైట్ సరిహద్దుకు దగ్గరగా ఉన్న మాస్రా పాయింట్ నుండి బాస్రా ప్రావిన్స్‌లోకి చొరబడ్డాయి. బస్రాను, దాని చుట్టుపక్కల పెట్రోలియం క్షేత్రాలనూ కైవసం చేసుకోడానికి ప్రత్యేక దళాలు పెర్షియన్ గల్ఫ్ నుండి ఉభయచర దాడిని ప్రారంభించగా, ప్రధాన దండయాత్ర సైన్యం దక్షిణ ఇరాక్‌లోకి వెళ్లి, ఈ ప్రాంతాన్ని ఆక్రమించి, మార్చి 23 న నాసిరియా యుద్ధంలో పాల్గొంది. సంకీర్ణ దళాలు దేశవ్యాప్తంగాను, ఇరాకీ కమాండ్ అండ్ కంట్రోల్‌ పైనా భారీ వైమానిక దాడులు చేసాయి. ఈ దాడులు డిఫెండింగ్ సైన్యాన్ని గందరగోళంలోకి నెట్టాయి. అది ఈ దాడులను సమర్థవంతంగా ప్రతిఘటించలేక పోయింది. 26 మార్చి న, 173 వ ఎయిర్‌బోర్న్ బ్రిగేడ్‌ను ఉత్తరాది నగరం కిర్కుక్ సమీపంలో ఆకాశం నుండి దింపారు. అక్కడ వారితో కుర్దు తిరుగుబాటుదారులు కలిసారు. వీరంతా కలిసి ఇరాకీ సైన్యంతో అనేక పోరాటాలు చేసి దేశ ఉత్తర భాగంపై నియంత్రణ సాధించారు.
సంకీర్ణ శక్తుల ప్రధాన దళాలు ఇరాక్ నడిబొడ్డున తమ డ్రైవ్‌ను కొనసాగించింది. అవి పెద్దగా ప్రతిఘటనను ఎదుర్కోలేదు. ఇరాకీ మిలిటరీ చాలావరకూ త్వరగానే ఓడిపోయింది. ఏప్రిల్ 9 న సంకీర్ణం బాగ్దాద్‌ను ఆక్రమించింది. ఏప్రిల్ 10 న కిర్కుక్‌ను స్వాధీనం చేసుకోవడం, ఏప్రిల్ 15 న తిక్రిత్‌పై దాడి, స్వాధీనం వంటి ఇతర కార్యకలాపాలు జరిగాయి. సంకీర్ణ దళాలు దేశ ఆక్రమణను పూర్తి చేయడంతో ఇరాక్ అధ్యక్షుడు సద్దాం హుస్సేన్, కేంద్ర నాయకత్వం అజ్ఞాతంలోకి వెళ్ళారు. మే 1 న అధ్యక్షుడు జార్జ్ డబ్ల్యు. బుష్ ప్రధాన యుద్ధ కార్యకలాపాలకు ముగింపు ప్రకటించాడు. దీంతో దండయాత్ర ముగిసింది సైనిక ఆక్రమణ కాలం ప్రారంభమైంది.
మూలాలు
వర్గం:యుద్ధాలు
కల్లియస్సేరి శాసనసభ నియోజకవర్గం
మూలాలు
వర్గం:కేరళ శాసనసభ నియోజకవర్గాలు
వడక్కునాథన్ దేవాలయం
వడక్కునాథన్ దేవాలయం కేరళ రాష్ట్రంలో త్రిసూర్ లో ఈ దేవాలయం ఉంది.కేరళలోని పురాతన ఆలయాలలో ఒకటిగా పరిగణించబడుతుంది.
ఆలయ చరిత్ర
ఇతిహాసాల్లో ఈ ఆలయాన్ని పరశురాముడు నిర్మించినట్లు తెలుస్తోంది. ఇరవై ఒక్క తరాల క్షత్రియుల ను నిర్మూలించేందుకు పరశురాముడు తాను చేసిన కర్మల నుండి విముక్తి పొందుటకు ఒక యజ్ఞం చేసి, తన భూమినీ మొత్తాన్ని బ్రాహ్మణుల కు దానం ఇచ్చాడు. అతను ధ్యాన తపస్సు చేయటానికి ఒక కొత్త స్థలాన్ని సముద్రాల ప్రభువు వరుణుడు ను, నీటి నుండి కొత్త భూమిని తీసుకురావాలని అభ్యర్థించాడు.ప్రసిద్ధ శ్రీముల స్థానం చెట్టు వద్ద కొంతకాలం శివుడి లింగం ఉంది. తరువాత, కొచ్చి రాజ్య పాలకుడు లింగాన్ని మరింత సౌకర్యవంతమైన ప్రదేశానికి మార్చాలని నిర్ణయించి ఆలయంకట్టి ఆ లింగమును ప్రతిష్ఠించాడు.తూర్పున శివ, పార్వతుల విగ్రహాలు, దక్షిణ భాగంలో శ్రీ రామ మందిరం ఉంది. మరొక వివరణ ప్రకారం, కొంతమంది ఋషులు యజ్ఞం చివరలో పరశురాముడును సంప్రదించి, వారికి కొంత ఏకాంత భూమిని ఇవ్వమని కోరారు. అప్పుడు పరశురాముడు వారి తరపున వరుణుడిని అభ్యర్థించగా, వరుణుడు అతనికి ఆరబట్టే విసనకర్రను ఇచ్చి సముద్రంలోకి విసిరేయమని తెలిపినట్లు, అతను అలా చేసినపుడు, సముద్రం నుండి పెద్ద భూమి ఆవిర్భవించిందని, సముద్రం నుండి ఉద్భవించిన ఈ ప్రాంతం కేరళగా మారిందని తెలుస్తోంది.
ఆలయ నిర్మాణం
ఈ ఆలయం త్రిస్సూర్ నగరం మధ్యలో ఎత్తైన కొండపై చుట్టూ 9 ఎకరాల విస్తీర్ణం చుట్టూ రాతి గోడ ఉంది. ఈ కోట లోపల ఎదురుగా నాలుగు గోపురాలు ఉన్నాయి. లోపలి ఆలయం బయటి గోడల మధ్య, విశాలమైన ఆవరణ ఉంది దీనికి ప్రవేశం గోపుర ద్వారాల నుండి ఉంది. వీటిలో, దక్షిణ, ఉత్తరాన ఉన్న గోపురాలు భక్తులకు తెరవబడవు. భక్తులు తూర్పు లేదా పశ్చిమ గోపురం గుండా ప్రవేశిస్తారు. లోపలి ఆలయం బయటి ఆలయం నుండి విస్తృత వృత్తాకార గ్రానైట్ గోడతో నిర్మించి ఉంది.
కుడ్యచిత్రాలు
ఈ ఆలయం కుడ్యచిత్రాలకు ప్రసిద్ధి చెందింది. వీటిలో వాసుకిశయన, నృతనాథ కుడ్యచిత్రాలు చాలా ప్రాముఖ్యత కలిగినవి. వీటిని ప్రతిరోజూ పూజిస్తారు. ఈ ఆలయంలో గోడపై వేసిన పురాతన చిత్ర లేఖనాలు, చెక్క బొమ్మలు, పురాతన కాలపు కళ సంగ్రహాలయములో వలె ఉన్నాయి. ఈ ఆలయంలోని రెండు చిత్రాలపై ఆర్కియాలజికల్ సర్వే ఆఫ్ ఇండియా చేసిన అధ్యయనంలో ఇది 350 సంవత్సరాల పురాతనమైనవని తేలింది. ఈ రెండు అరుదైన చిత్రాలు ఒక వాలుగా ఉన్న శివుడు 20 చేతులతో నటరాజ విగ్రహం చాల ప్రాముఖ్యత కలిగింది.
మూలాలు
వర్గం:కేరళ పర్యాటక ప్రదేశాలు
మాగంటి అంకినీడు
మాగంటి అంకినీడు, (1915 - 2008)  స్వాతంత్ర్య సమర యోధులు, సుదీర్ఘ కాలం పార్లమెంట్ సభ్యునిగా (1962-1984) పనిచేసాడు.కృష్ణా జిల్లా పరిషత్ చైర్‌పర్సన్ గా, ఆంధ్రా బ్యాంకు డైరెక్టరుగా తిరుమల తిరుపతి ట్రస్టు బోర్డు సభ్యునిగా పనిచేసాడు.
జననం, విద్య
మాగంటి అంకినీడు 1915 జనవరి 1 న కృష్ణా జిల్లా, నందివాడ మండలం, తమిరిశ గ్రామంలోని వ్యవసాయ కుటుంబంలో మాగంటి వేంకట రామదాసు దంపతులకు జన్మించాడు. మచిలీపట్నం హిందూ కాళాశాలలో చదివాడు. ఇతను ధర్మపత్ని శారదాంబ.
స్వాతంత్ర పోరాటం
గాంధీజీ పిలుపు అందుకొని అంకినీడు చిన్నతనంలోనే స్వాతంత్ర్య పోరాటంలో పాల్గోన్నాడు. ఉప్పు సత్యాగ్రం సమయంలోనూ, క్విట్ ఇండియా ఉద్యమ సమయంలోనూ రెండుసార్లు జైలు శిక్ష అనుభవించాడు.
రాజకీయ జీవితం
అంకినీడు గుడివాడ తాలుకా కాంగ్రెస్ అధ్యక్షునిగా, కృష్ణా జిల్లా కాంగ్రెస్ పార్టీ అద్యక్షునిగా, కృష్ణాజిల్లా పరిషత్ అధ్యక్షునిగా పనిచేసాడు.
మొదటసారి 1962లో గుడివాడ లోకసభ నియోజక వర్గం నుండి జాతీయ కాంగ్రెస్ అభ్యర్థిగా 3వ లోక సభకు ఏన్నికైనాడు. ఆ తరువాత 1967లోనూ, 1972 లోనూ వరుసగా గుడివాడ నుండి ఏన్నికై 4వ, 5వ లోకసభలలో సభ్యునిగా కొనసాగాడు. 1977 లోనూ, 1980 లోనూ మచిలీపట్నం లోకసభ నియోజకవర్గం నుండి ఏన్నికైనాడు.
మరణం
మాగంటి అంకినీడు 2008 సెప్టెంబరు 8న మరణించాడు.
వెలుపలి లంకెలు
వర్గం:కృష్ణా జిల్లా వర్గం:1915 జననాలు వర్గం:కృష్ణా జిల్లా స్వాతంత్ర్య సమర యోధులు వర్గం:3వ లోక్‌సభ సభ్యులు వర్గం:4వ లోక్‌సభ సభ్యులు వర్గం:5వ లోక్‌సభ సభ్యులు వర్గం:6వ లోక్‌సభ సభ్యులు వర్గం:7వ లోక్‌సభ సభ్యులు వర్గం:2008 మరణాలు వర్గం:కృష్ణా జిల్లా నుండి ఎన్నికైన లోక్‌సభ సభ్యులు
శ్యామామయి దేవాలయం
ధామ్ శ్యామా కాళీ ఆలయం బీహార్‌ లోని దర్భంగాలో నిర్మించబడింది. ప్రతిరోజూ పెద్ద సంఖ్యలో భక్తులు ఈ ఆలయ దర్శనం చేసుకుంటారు. ఈ ఆలయాన్ని శ్యామ మాయి దేవాలయం అని కూడా అంటారు. ఇక్కడి ప్రధాన దైవం మహాంకాళి మాత. శ్మశానవాటిక ఘాట్ వద్ద మహారాజా రామేశ్వర్ సింగ్ చితిపై శ్యామ మాయి ఆలయం నిర్మించబడింది, ఇది ఒక అసాధారణమైన సంఘటన. మహారాజా రామేశ్వర్ సింగ్ దర్భంగా రాజ కుటుంబానికి చెందిన అన్వేషకుల రాజులలో ఒకరు. రాజు పేరు కారణంగా, ఈ ఆలయాన్ని రామేశ్వరి శ్యామ మయి అని పిలుస్తారు. ఈ ఆలయాన్ని 1933లో దర్భంగా మహారాజ్ కామేశ్వర్ సింగ్ స్థాపించాడు.
పండుగలు
గర్భగుడిలో, మహాకాళి విగ్రహం, వినాయకుడి విగ్రహాలు ప్రతిష్టించబడ్డాయి. మహాంకాలి తల్లి మెడలో ఉన్న పుర్రెల మాల హిందీ వర్ణమాలలోని అక్షరాలకు సమానమైనది. హిందీ వర్ణమాల సృష్టికి ప్రతీక కావడమే ఇందుకు కారణమని భక్తులు విశ్వసిస్తారు. ఈ ఆలయంలో జరిగే హారతికి విశిష్టత ఉంది. ఇక్కడికి వచ్చే భక్తులు ఆలయ హారతి కోసం గంటల తరబడి వేచి ఉంటారు. నవరాత్రుల సమయంలో, భక్తుల సంఖ్య పెరుగుతుంది, ఇక్కడ జాతర జరుగుతుంది.
చరిత్ర
అమ్మవారి విగ్రహం ప్యారిస్ నుండి తెప్పించబడింది - ఈ విగ్రహం పారిస్ నుండి వచ్చిందని చరిత్రకారులు చెబుతున్నారు. మాత శ్యామా కాళి పాదాలను దర్శించుకోవడం వల్ల కోరికలు నెరవేరుతాయని భక్తుల నమ్మకం. విగ్రహం దగ్గర, ఒక రమణీయమైన రక్తిమ్ లేదా పసుపు వస్త్రం ఉంటుంది. ఈ మాహాకాళి విగ్రహం నాలుగు చేతులను కలిగి ఉంటుంది. సందర్శించే శరణార్థులను కుడి చేయి ఎల్లప్పుడూ ఆశీర్వదిస్తుంది. ఆలయ సముదాయం అంతా ఎప్పుడూ సందడిగా ఉంటుంది. జై శ్యామ మాయి జయఘోష్‌తో వాతావరణం ఉత్సాహంగా ఉంటుంది.
పౌరాణిక కథ
ఈ ఆలయంలో కాళీ మాతను వైదిక, తాంత్రిక పద్ధతులతో పూజిస్తారు. సాధారణంగా హిందూధర్మంలో వివాహమైన జంట ఒక సంవత్సరం వరకు శ్మశాన వాటికకు వెళ్లరు. కానీ శ్మశాన వాటికలో నిర్మించిన ఈ ఆలయంలో, కొత్త జంట ఆశీర్వాదం కోసం రావడమే కాకుండా, ఈ ఆలయంలో వివాహాలు కూడా జరుగుతాయి. శ్యామ మయి మాత సీతాదేవి స్వరూపమని నిపుణులు అంటున్నారు. రామేశ్వర్ సింగ్ రాజు సేవకుడైన లాల్దాస్ ఈ విషయాన్ని రామేశ్వర్ చరిత్ మిథిలా రామాయణంలో వివరించాడు. ఇది వాల్మీకి రచించిన రామాయణం నుండి ఉద్భవించింది. రావణుడిని చంపిన తర్వాత, సహత్రానందుడిని ఎవరు వధిస్తారో వారే నిజమైన నాయకుడు అని సీతాదేవి రాముడికి చెప్పిందని ఇందులో చెప్పబడింది.
శ్రమజీవి సూపర్ ఫాస్ట్ ఎక్స్‌ప్రెస్
చరిత్ర
శ్రమజీవి సూపర్ ఫాస్ట్ ఎక్స్‌ప్రెస్ ను బీహార్ రాజధాని పాట్నా ,క్రొత్త ఢిల్లి ల మద్య 1991 అక్టోబర్ 2 న ప్రారంభించారు.నలందా ఎక్స్‌ప్రెస్ ను రాజగిరి,క్రొత్త ఢిల్లి మధ్య నడిచే రైలు భోగీలను పాట్నా లో శ్రమజీవి సూపర్ ఫాస్ట్ ఎక్స్‌ప్రెస్ కు కలపడం,లేదా తొలగించడం జరిగేది.తరువాతి కాలంలో పూర్తిస్థాయిలో శ్రమజీవి సూపర్ ఫాస్ట్ ఎక్స్‌ప్రెస్ కోచ్లను కేటాయించడం జరిగింది.మొదటగా శ్రమజీవి సూపర్ ఫాస్ట్ ఎక్స్‌ప్రెస్ ను ఉత్తర రైల్వే నిర్వహించినప్పటికి తరువాత దీనిని తూర్పు మధ్య రైల్వే మండలం నిర్వహించడం జరుగుతున్నది.
ప్రయాణ సమయం
శ్రమజీవి సూపర్ ఫాస్ట్ ఎక్స్‌ప్రెస్ బీహార్ రాష్టంలో గల రాజగిరి నుండి న్యూఢిల్లీ రైల్వే స్టేషన్ మధ్యగల 1102 కిలొక్వ మీటర్ల దూరాన్ని 21గంటల 10నిమిషాల సమయంతో గంటకు 52కిలో మీటర్ల సగటు వేగంతో అధిగమిస్తున్నది.
స్థానికత
శ్రమజీవి సూపర్ ఫాస్ట్ ఎక్స్‌ప్రెస్ ఢిల్లీ,ఉత్తర ప్రదేశ్,బీహార్ రాష్టాల్లో ముఖ్యప్రాంతాలైన నలందా,పాట్నా,బక్సార్,వారణాశి,లక్నో,బరేలీ,ఘజియాబాద్ ల మీదుగా న్యూఢిల్లీ రైల్వే స్టేషన్ ను చేరుతుంది.
కోచ్ల అమరిక
శ్రమజీవి సూపర్ ఫాస్ట్ ఎక్స్‌ప్రెస్ మొదటి తరగతి ఎ.సి భోగీ 1,రెండవ తరగతి ఎ.సి భోగీ 1,మూడవ తరగతి ఎ.సి భోగీలు 3,12 స్లీపర్ భోగీలు,4 జనరల్ భోగీలు,1 పాంట్రీకార్ తో కలిపి మొత్తం 24 భోగీలుంటాయి.
బయటి లింకులు
వర్గం: బీహార్ రైలు రవాణా వర్గం:ఉత్తర ప్రదేశ్ రైలు రవాణా వర్గం:ఢిల్లీ రైలు రవాణా
ఎర్రవరం (ఎలమంచిలి)
ఎర్రవరం, అనకాపల్లి జిల్లా, ఎలమంచిలి మండలానికి చెందిన గ్రామం. ఇది మండల కేంద్రమైన యలమంచిలి నుండి 2 కి. మీ. దూరం లోను, సమీప పట్టణమైన అనకాపల్లి నుండి 27 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 2271 ఇళ్లతో, 8504 జనాభాతో 1264 హెక్టార్లలో విస్తరించి ఉంది. గ్రామంలో మగవారి సంఖ్య 4091, ఆడవారి సంఖ్య 4413. షెడ్యూల్డ్ కులాల సంఖ్య 422 కాగా షెడ్యూల్డ్ తెగల సంఖ్య 27. గ్రామం యొక్క జనగణన లొకేషన్ కోడ్ 586416 .పిన్ కోడ్: 531055.
2022 లో చేసిన జిల్లాల పునర్వ్యవస్థీకరణకు ముందు ఈ గ్రామం విశాఖపట్నం జిల్లాలో, ఇదే మండలంలో ఉండేది.
ప్రభుత్వ వైద్య సౌకర్యం
యెర్రవరంలో ఉన్న ఒకప్రాథమిక ఆరోగ్య కేంద్రంలో ఒక డాక్టరు, ఇద్దరు పారామెడికల్ సిబ్బందీ ఉన్నారు. సమీప సామాజిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉన్నాయి. డిస్పెన్సరీ, పశు వైద్యశాల గ్రామం నుండి 5 కి.మీ. లోపు దూరంలో ఉన్నాయి. సంచార వైద్య శాల గ్రామం నుండి 5 నుండి 10 కి.మీ. దూరంలో ఉంది. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
ఒక మందుల దుకాణం ఉంది.
తాగు నీరు
గ్రామంలో కుళాయిల ద్వారా శుద్ధి చేయని నీరు సరఫరా అవుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. చెరువు ద్వారా గ్రామానికి తాగునీరు లభిస్తుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ ఉంది. సామాజిక బయోగ్యాస్ ఉత్పాదక వ్యవస్థ కూడా ఉంది.
సమాచార, రవాణా సౌకర్యాలు
యెర్రవరంలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 కి.మీ. లోపు దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 కి.మీ. లోపు దూరంలో ఉన్నాయి. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్ గ్రామానికి 5 కి.మీ. లోపు దూరంలో ఉంది. జాతీయ రహదారి, ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
గ్రామంలో వాణిజ్య బ్యాంకు, సహకార బ్యాంకు ఉన్నాయి. గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 కి.మీ. లోపు దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో పబ్లిక్ రీడింగ్ రూం ఉంది. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. సమీకృత బాలల అభివృద్ధి పథకం, ఆటల మైదానం గ్రామం నుండి 5 కి.మీ. లోపు దూరంలో ఉన్నాయి. సినిమా హాలు, గ్రంథాలయం గ్రామం నుండి 5 కి.మీ.లోపు దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 18 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
యెర్రవరంలో భూ వినియోగం కింది విధంగా ఉంది:
నీటిపారుదల సౌకర్యాలు
యెర్రవరంలో వ్యవసాయానికి నీటి సరఫరా కింది వనరుల ద్వారా జరుగుతోంది.
కేశవ (2017 సినిమా)
కేశవ 2017 లో విడుదలైన తెలుగు చలనచిత్రం. అభిషేక్ పిక్చర్స్ పతాకంపై అభిషేక్ నామ ఈ చిత్రాన్ని నిర్మించాడు. ఈ చిత్రానికి కథ, దర్శకత్వం సుధీర్ వర్మ అందించాడు.నిఖిల్ సిద్ధార్థ్, రీతు వర్మ ప్రధాన పాత్రలలో నటించారు. ఛాయాగ్రాహణం దివాకర్ మణి అందించగా, సన్నీ ఎమ్. ఆర్. సంగీతాన్ని సమకూర్చాడు. ఈ చిత్రం 2017 మే 19 న విడుదలయ్యింది.
మూలాలు
వర్గం:2017 తెలుగు సినిమాలు
శలభాసనము
శలభాసనము (సంస్కృతం: शलभसन) యోగాలో ఒక విధమైన ఆసనము. ఇది మిడతను పోలిన ఆసనం కనుక దీనికి శలభాసనమని పేరు.
ఇతర పఠనాలు
వర్గం:యోగా
ఆరోగ్యప్రకాశిక
ఆరోగ్యాభివృద్ధి సాధకమగు నాంధ్ర సచిత్ర మాసపత్రికగా ఆరోగ్య ప్రకాశిక మద్రాసు నుండి వెలువడినది. 1925 మే నెలలో మొదటి సంచిక వెలువడింది. డాక్టరు యు.రామారావు, డాక్టరు యు.కృష్ణారావు ఈ పత్రికకు సంపాదకులుగా వ్యవహరించారు. ఈ పత్రికలో వివిధ వ్యాధులు వాటి చికిత్సలు, వ్యాధులు ప్రబలకుండా ఉండేదుకు తీసుకొనవలసిన జాగ్రత్తలు, మద్యపానముల వలన సంభవించే కష్టనష్టాలు, ఆరోగ్య నియమాలు, పారిశుద్ధ్యము, ప్రసవము, బాలింతరాండ్ర సంరక్షణ, శిశుపోషణము, పిల్లలకు పరిచర్య మొదలైన విషయాలు ఉండేవి. ఈ పత్రిక సంపాదకులు 1923లో హెల్త్ అనే పేరుతో ఒక ఆంగ్ల పత్రిక ప్రారంభించారు. ఆ తరువాత కన్నడ అరవ భాషలలో కూడా ఆ పత్రికను నడిపారు. తెలుగు పాఠకుల ఉపయోగార్థం హెల్త్ పత్రికను ఆరోగ్య ప్రకాశిక పేరుతో తెలుగులో తీసుకువచ్చారు. గుడ్ హెల్త్, హెల్త్ స్ట్రెంగ్త్ మొదలైన ఇంగ్లీషు పత్రికలలోని వ్యాసాలు తర్జుమా చేసి ఈ పత్రికలో ప్రచురించేవారు. ఈ పత్రిక 14 సంవత్సరాలకు పైగా నడిచింది.
మూలాలు
వర్గం:తెలుగు మాస పత్రికలు
వెంకటగిరి రైల్వే స్టేషను
వెంకటగిరి రైల్వే స్టేషను  (స్టేషన్ కోడ్:VKI)భారతదేశం లోని ఆంధ్ర ప్రదేశ్ రాష్ట్రం లోని నెల్లూరు జిల్లాలోని వెంకటగిరి నందలి ఒక రైల్వే స్టేషను. ఇది గూడూరు-కాట్పాడి శాఖ రైలు మార్గము లో ఉంది.
పరిపాలన పరిధి
ఈ స్టేషను దక్షిణ మధ్య రైల్వేకు చెందిన గుంతకల్లు రైల్వే డివిజను పరిధిలోకి వస్తుంది.
రైల్వే స్టేషను వర్గం
గుంతకల్లు రైల్వే డివిజను లోని రైల్వే స్టేషన్లలో వెంకటగిరి 'డి' వర్గం జాబితాలలో ఇది ఒకటి.
మూలాలు
వర్గం:గుంతకల్లు రైల్వే డివిజను స్టేషన్లు
దెహ్రివాల్
భౌగోళికం, జనాభా
Dehriwal (95) అన్నది అమృత్‌సర్ జిల్లాకు చెందిన Baba Bakala తాలూకాలోని గ్రామం, ఇది 2011 జనగణన ప్రకారం 736 ఇళ్లతో మొత్తం 3545 జనాభాతో 655 హెక్టార్లలో విస్తరించి ఉంది. సమీప పట్టణమైన Rayya అన్నది 15 కి.మీ. దూరంలో ఉంది. గ్రామంలో మగవారి సంఖ్య 1852, ఆడవారి సంఖ్య 1693గా ఉంది. షెడ్యూల్డ్ కులాల సంఖ్య 1411 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37750.
ప్రభుత్వ వైద్య సౌకర్యాలు
సమీప సామాజిక ఆరోగ్య కేంద్రంగ్రామానికి 5 నుంచి 10 కిలోమీటర్ల లోపే ఉంది. సమీప ప్రాథమిక ఆరోగ్య కేంద్రాలుగ్రామానికి 5 నుంచి 10 కిలోమీటర్ల లోపే ఉంది. గ్రామంలో 1 ప్రాథమిక ఆరోగ్య ఉప కేంద్రాలుఉంది సమీప మాతా శిశు సంరక్షణా కేంద్రాలుగ్రామానికి 5 నుంచి 10 కిలోమీటర్ల లోపే ఉంది. సమీప టి.బి వైద్యశాలలు గ్రామానికి 10 కిలోమీటర్ల కన్నా దూరంలో ఉంది సమీప అలోపతీ ఆసుపత్రిగ్రామానికి 5 నుంచి 10 కిలోమీటర్ల లోపే ఉంది. సమీప ప్రత్యామ్నాయ ఔషధ ఆసుపత్రి గ్రామానికి 10 కిలోమీటర్ల కన్నా దూరంలో ఉంది సమీప ఆసుపత్రిగ్రామానికి 5 కిలోమీటర్ల లోపే ఉంది. సమీప పశు వైద్యశాలలుగ్రామానికి 5 కిలోమీటర్ల లోపే ఉంది. సమీప సంచార వైద్య శాలలు గ్రామానికి 10 కిలోమీటర్ల కన్నా దూరంలో ఉంది సమీప కుటుంబ సంక్షేమ కేంద్రాలుగ్రామానికి 5 కిలోమీటర్ల లోపే ఉంది.
ప్రైవేటు వైద్య సౌకర్యాలు
గ్రామంలో 1 డిగ్రీలు లేని వైద్యుడుఉంది
తాగు నీరు
శుద్ధిచేసిన కుళాయి నీరు లేదు శుద్ధి చేయని కుళాయి నీరు లేదు మూత వేసిన బావుల నీరు లేదు మూత వేయని బావులు నీరు లేదు చేతిపంపుల నీరు ఉంది గొట్టపు బావులు / బోరు బావుల నీరు ఉంది ప్రవాహం నీరు లేదు నది / కాలువ నీరు లేదు చెరువు/కొలను/సరస్సు నీరు లేదు
సమాచార, రవాణా సౌకర్యాలు
పోస్టాఫీసు లేదు.సమీప పోస్టాఫీసు గ్రామానికి 10 కిలోమీటర్ల కన్నా దూరంలో ఉంది గ్రామ పిన్ కోడ్ టెలిఫోన్లు (లాండ్ లైన్లు) ఉంది. పబ్లిక్ ఫోన్ ఆఫీసు ఉంది. మొబైల్ ఫోన్ కవరేజి ఉంది. ఇంటర్నెట్ కెఫెలు / సామాన్య సేవా కేంద్రాలు లేదు.సమీప ఇంటర్నెట్ కెఫెలు / సామాన్య సేవా కేంద్రాలు గ్రామానికి 10 కిలోమీటర్ల కన్నా దూరంలో ఉంది ప్రైవేటు కొరియర్ లేదు.సమీప ప్రైవేటు కొరియర్ గ్రామానికి 10 కిలోమీటర్ల కన్నా దూరంలో ఉంది పబ్లిక్ బస్సు సర్వీసు లేదు.సమీప పబ్లిక్ బస్సు సర్వీసు గ్రామానికి 10 కిలోమీటర్ల కన్నా దూరంలో ఉంది ప్రైవేట్ బస్సు సర్వీసు ఉంది. రైల్వే స్టేషన్లు లేదు.సమీప రైల్వే స్టేషన్లుగ్రామానికి 5 నుంచి 10 కిలోమీటర్ల లోపే ఉంది. ఆటోలు లేదు.సమీప ఆటోలుగ్రామానికి 5 నుంచి 10 కిలోమీటర్ల లోపే ఉంది. టాక్సీలు లేదు.సమీప టాక్సీలుగ్రామానికి 5 నుంచి 10 కిలోమీటర్ల లోపే ఉంది. ట్రాక్టరు ఉంది. గ్రామం జాతీయ రహదారితో అనుసంధానం కాలేదు.సమీప జాతీయ రహదారిగ్రామానికి 5 నుంచి 10 కిలోమీటర్ల లోపే ఉంది.. గ్రామం రాష్ట్ర హైవేతో అనుసంధానం కాలేదు.సమీప రాష్ట్ర హైవేగ్రామానికి 5 నుంచి 10 కిలోమీటర్ల లోపే ఉంది.. గ్రామం ప్రధాన జిల్లా రోడ్డుతో అనుసంధానమై ఉంది. గ్రామం ఇతర జిల్లా రోడ్డుతో అనుసంధానమై ఉంది.
సమీప నీటితో బౌండ్ అయిన మెకాదం రోడ్డు గ్రామానికి 10 కిలోమీటర్ల కన్నా దూరంలో ఉంది
మార్కెటింగు, బ్యాంకింగు
ఏటియం లేదు.సమీప ఏటియంగ్రామానికి 5 నుంచి 10 కిలోమీటర్ల లోపే ఉంది. వ్యాపారాత్మక బ్యాంకు లేదు.సమీప వ్యాపారాత్మక బ్యాంకుగ్రామానికి 5 కిలోమీటర్ల లోపే ఉంది. సహకార బ్యాంకు లేదు.సమీప సహకార బ్యాంకుగ్రామానికి 5 కిలోమీటర్ల లోపే ఉంది. వ్యవసాయ ఋణ సంఘం లేదు.సమీప వ్యవసాయ ఋణ సంఘంగ్రామానికి 5 కిలోమీటర్ల లోపే ఉంది. స్వయం సహాయక బృందం ఉంది. పౌర సరఫరాల శాఖ దుకాణం ఉంది. వారం వారీ సంత లేదు.సమీప వారం వారీ సంతగ్రామానికి 5 కిలోమీటర్ల లోపే ఉంది. వ్యవసాయ మార్కెటింగ్ సొసైటీ లేదు.సమీప వ్యవసాయ మార్కెటింగ్ సొసైటీగ్రామానికి 5 కిలోమీటర్ల లోపే ఉంది.
"ఆరోగ్యం, పోషణ, వినోద సౌకర్యాలు"
ఏకీకృత బాలల అభివృద్ధి పథకం (పోషకాహార కేంద్రం) లేదు.సమీప ఏకీకృత బాలల అభివృద్ధి పథకం (పోషకాహార కేంద్రం) గ్రామానికి 5 కిలోమీటర్ల లోపే ఉంది. అంగన్ వాడీ కేంద్రం (పోషకాహార కేంద్రం) ఉంది. ఇతర (పోషకాహార కేంద్రం) లేదు.సమీప ఇతర (పోషకాహార కేంద్రం) గ్రామానికి 5 నుంచి 10 కిలోమీటర్ల లోపే ఉంది. ఆశా (గుర్తింపు పొందిన సామాజిక ఆరోగ్య కార్యకర్త) ఉంది. ఆటల మైదానం లేదు.సమీప ఆటల మైదానం గ్రామానికి 5 కిలోమీటర్ల లోపే ఉంది. సినిమా / వీడియో హాల్ లేదు.సమీప సినిమా / వీడియో హాల్ గ్రామానికి 10 కిలోమీటర్ల కన్నా దూరంలో ఉంది గ్రంథాలయం లేదు.సమీప గ్రంథాలయంగ్రామానికి 5 నుంచి 10 కిలోమీటర్ల లోపే ఉంది. పబ్లిక్ రీడింగ్ రూం లేదు.సమీప పబ్లిక్ రీడింగ్ రూంగ్రామానికి 5 నుంచి 10 కిలోమీటర్ల లోపే ఉంది. వార్తాపత్రిక సరఫరా ఉంది. అసెంబ్లీ పోలింగ్ స్టేషన్ లేదు.సమీప అసెంబ్లీ పోలింగ్ స్టేషన్ గ్రామానికి 10 కిలోమీటర్ల కన్నా దూరంలో ఉంది జనన & మరణ రిజిస్ట్రేషన్ కార్యాలయం లేదు.సమీప జనన & మరణ రిజిస్ట్రేషన్ కార్యాలయంగ్రామానికి 5 కిలోమీటర్ల లోపే ఉంది.
విద్యుత్తు
12 గంటల పాటు (రోజుకు) గృహావసరాల నిమిత్తం వేసవి (ఏప్రిల్-సెప్టెంబరు) లో విద్యుత్ సరఫరా ఉంది. 13 గంటల పాటు (రోజుకు) గృహావసరాల నిమిత్తం చలికాలం (అక్టోబరు-మార్చి) లో విద్యుత్ సరఫరా ఉంది. 8 గంటల పాటు (రోజుకు) వ్యవసాయావసరాల నిమిత్తం వేసవి (ఏప్రిల్-సెప్టెంబరు) లో విద్యుత్ సరఫరా ఉంది. 10 గంటల పాటు (రోజుకు) వ్యవసాయావసరాల నిమిత్తం చలికాలం (అక్టోబరు-మార్చి) లో విద్యుత్ సరఫరా ఉంది. 10 గంటల పాటు (రోజుకు) వ్యవసాయావసరాల నిమిత్తం వేసవి (ఏప్రిల్-సెప్టెంబరు) లో విద్యుత్ సరఫరా ఉంది. 12 గంటల పాటు (రోజుకు) వ్యవసాయావసరాల నిమిత్తం చలికాలం (అక్టోబరు-మార్చి) లో విద్యుత్ సరఫరా ఉంది. 14 గంటల పాటు (రోజుకు) అందరు వినియోగదారులకూ వేసవి (ఏప్రిల్-సెప్టెంబరు) లో విద్యుత్ సరఫరా ఉంది. 16 గంటల పాటు (రోజుకు) అందరు వినియోగదారులకూ చలికాలం (అక్టోబరు-మార్చి) లో విద్యుత్ సరఫరా ఉంది.
భూమి వినియోగం
Dehriwal (95) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో) :
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో) :
తయారీ
Dehriwal (95) అన్నది ఈ కింది వస్తువులు ఉత్పత్తి చేస్తోంది (ప్రాధాన్యతా క్రమంలో పై నుంచి కిందికి తగ్గుతూ) : Wheat, Rice, Maize
మూలాలు
వర్గం:అమృత్ సర్ జిల్లా గ్రామాలు
పట్టణ ప్రణాళిక
కుడి|thumb|280x280px|స్లొవేకియాలో పార్టిసన్స్క్ - 1938 లో స్థాపించబడిన ఒక సాధారణమైన ప్రణాళికాబద్ధమైన యూరోపియన్ పారిశ్రామిక నగరం యొక్క ఉదాహరణ, ఒక షూనింగ్ తయారీ ఫ్యాక్టరీతో పాటు, ఆచరణాత్మకంగా నగరం యొక్క వయోజన నివాసితులు ఉపయోగించారు.
ప్రణాళిక అంటే భవిష్యత్ కోసం తయారీ. నగర ప్రణాళిక అనేది భవిష్యత్ ఉపయోగం ఉపయోగించడంతో పట్టణ అభివృద్ధిని లక్ష్యంగా పెట్టుకోవటం.
పట్టణ ప్రణాళిక పర్యావరణం, ప్రజా సంక్షేమం, పట్టణ పర్యావరణం యొక్క రూపకల్పన, ప్రణాళికా అనుమతి, భద్రత, ఉపయోగం, వాయు, నీరు, అవస్థాపనతో సహా, బయటికి వెళ్లడంతో సహా సాంకేతిక, రాజకీయ ప్రక్రియ. పట్టణ ప్రాంతాలు, రవాణా, కమ్యూనికేషన్లు, పంపిణీ వ్యవస్థలు వంటివి నిర్మిచటానికి ఉపయోగిస్తారు.
ఇది సాంఘిక, ఇంజనీరింగ్, డిజైన్ సైన్స్ కలిగి ఒక ఇంటర్డిసిప్లినరీ రంగంలో భావిస్తారు. పట్టణ ప్రణాళిక పట్టణ రూపకల్పనకు, పట్టణ ప్రణాళికలు, పట్టణాలు, ఉద్యానవనాలు, భవనాలు, ఇతర పట్టణ ప్రాంతాలు దగ్గరి సంబంధం కలిగి ఉంది.
నగర పరిమాణ, ప్రత్యేక, ప్రాముఖ్యత, సమస్యలు, పరిమితుల పరంగా ప్రణాళికా రచన జరుగుతుంది.కొత్త నగరాన్ని రూపకల్పన చేసేటప్పుడు, ఇప్పటికే ఉన్న నగరాలకు ఉన్న ప్రణాళికను ప్రణాళిక చేసేటప్పుడు ఇటువంటి విషయాలను పరిగణనలోకి తీసుకోవాలి
చరిత్ర
మూడో సహస్రాబ్ది BCE లో మెసొపొటేమియన్, సింధూ లోయ, మినోయన్, ఈజిప్షియన్ నాగరికతలకు చెందిన పట్టణ ప్రణాళిక, రూపకల్పన చేసిన సంఘాల ఆధారాలు ఉన్నాయి. ఈ ప్రాంతాలలో నగరాల శిధిలాలను చదువుతున్న పురావస్తు శాస్త్రవేత్తలు గ్రిడ్ నమూనాలో లంబ కోణంలో నిర్మించబడ్డ వీధులను కనుగొన్నారు. 8 వ శతాబ్దం BCE లో ప్రారంభించి, గ్రీకు పట్టణ రాష్ట్రాలు ప్రాథమికంగా ఆర్తోగోనల్ (లేదా గ్రిడ్-లాంటి) ప్రణాళికలపై కేంద్రీకృతమై ఉన్నాయి. 9 నుండి 14 వ శతాబ్దాల్లో ఐరోపాలోని నగరాలు తరచుగా సేంద్రీయంగా, కొన్నిసార్లు అస్తవ్యస్తంగా పెరిగాయి.కానీ అనేక వందల కొత్త పట్టణాలు కొత్తగా ఏర్పడిన ప్రణాళికల ప్రకారం కొత్తగా నిర్మించబడ్డాయి, అనేక ఇతర కొత్తగా అనుకున్న పొడిగింపులతో విస్తరించబడ్డాయి.వీటిలో ఎక్కువ భాగం 12 వ నుండి 14 వ శతాబ్దానికి చెందినవి, 13 వ ముగింపులో శికర స్తాయిలో ఉన్నాయి. 15 వ శతాబ్దం నుండి, పట్టణ రూపకల్పన, పాలుపంచుకున్న వ్యక్తుల గురించి చాలా మంది నమోదు చేయబడింది.
ప్రణాళిక, నిర్మాణం 20 వ శతాబ్దం ప్రారంభంలో ఒక నమూనా మార్పు ద్వారా జరిగింది. 19 వ శతాబ్దపు పారిశ్రామిక నగరాలు విపరీతమైన స్థాయిలో పెరిగాయి. ఈ పారిశ్రామిక నిర్మాణం యొక్క వేగం, శైలి ఎక్కువగా ప్రైవేటు వ్యాపారం యొక్క ఆందోళనల ద్వారా నిర్దేశించబడింది. పబ్లిక్ ఆందోళన విషయంలో పనిచేస్తున్న పేదలకు పట్టణ జీవితం యొక్క దుష్ప్రభావాలు పెరుగుతున్నాయి.సుమారు 1900 నాటికి, పట్టణ ప్రణాళికా నమూనాలు పట్టణ ప్రణాళిక నమూనాలను అభివృద్ధి చేయడం ప్రారంభించారు, పారిశ్రామిక వయస్సు యొక్క పరిణామాలను తగ్గించడానికి, పౌరులు, ముఖ్యంగా ఫ్యాక్టరీ కార్మికులను ఆరోగ్యవంతమైన పరిసరాలతో అందించడం విటి లక్ష్యాలు.
సాంకేతిక అంశాలు
నగరాలు వారి జోక్యం యొక్క ప్రభావాలను ఎలా అభివృద్ధి చేస్తాయి, అంచనా వేస్తాయో అంచనా వేయడానికి, ప్రణాళికలు వివిధ నమూనాలను ఉపయోగిస్తాయి. ఈ నమూనాలు జనాభా, భౌగోళిక, ఆర్థిక డేటాలో సంబంధాలు, నమూనాలను సూచించడానికి ఉపయోగించబడతాయి. ప్రజలు నగరాల ద్వారా ఎలా వెళుతున్నారు, లేదా భూ వినియోగం, పెరుగుదల వంటి దీర్ఘ-కాల సమస్యల వంటి వారు స్వల్పకాలిక సమస్యలతో వ్యవహరించవచ్చు.
2019 అమెజాన్ అడవుల్లో కార్చిచ్చు
2019 అమెజాన్ అడవుల్లో కార్చిచ్చు అన్నది బ్రెజిల్ అంతరిక్ష పరిశోధన సంస్థ (ఇన్‌స్టిట్యో నేషియోనల్ దె పేస్క్యీసాస్ ఎస్పాషియాస్- ఐఎన్‌పీఈ) బ్రెజిల్లో 2019 జనవరి నుంచి ఆగస్టు 23 వరకు 75,336 కార్చిచ్చులు రేగాయని, ఐఎన్‌పీఈ 2013లో ఉపగ్రహాల ద్వారా పర్యవేక్షిస్తూ కార్చిచ్చుల డేటా సేకరించడం మొదలుపెట్టిన నాటి నుంచీ ఇదే అతిపెద్దదని ప్రకటించాకా వైజ్ఞానిక సమాజం దృష్టిలోకి వచ్చింది.
అమెజాన్ వర్షారణ్యంలో 60 శాతానికి పైగా బ్రెజిల్లో ఉంది, దేశంలో ఇటీవల రేగిన కార్చిచ్చుల్లో సగానికి పైగా అమెజాన్ అడవుల్లోనే ఏర్పడ్డాయి. ప్రపంచానికి పెద్ద సమస్యగా మారిన గ్లోబల్ వార్మింగ్ తగ్గించడంలో ప్రపంచపు అతిపెద్ద రెయిన్ ఫారెస్ట్ అయిన అమెజాన్ అడవులు కీలకం. ఈ పరిస్థితి పర్యావరణంపై పనిచేసే ఎన్‌జీవోలను, ఫ్రాన్స్ దేశాన్ని, ప్రపంచవ్యాప్తంగా మరెన్నో సంస్థలు, వ్యక్తులను కలవరపరిచింది. ఆగస్టు 20 నాటికి అమెజానాస్, రోండానియా, మాటో గ్రాసో, పారా అన్న నాలుగు బ్రెజిల్ రాష్ట్రాల్లోని అమెజాన్ అడవులను కార్చిచ్చు తగులబెడుతోంది.
ఆగస్టు 11న అమెజానాస్ రాష్ట్ర ప్రభుత్వం అత్యవసర పరిస్థితి ప్రకటించింది. ఈ రాష్ట్రం బ్రెజిల్‌లో విస్తీర్ణం పరంగా అతిపెద్దది కావడమే కాక ప్రపంచంలో అవిచ్ఛిన్నంగా విస్తరించిన రెయిన్‌ఫారెస్ట్‌లలో అతిపెద్దది ఇక్కడే ఉంది. బ్రెజిల్ దేశ ప్రభుత్వం మాత్రం ఈ డేటా మీద సందేహాలు వ్యక్తం చేస్తోంది.
నేపథ్యం
67 కోట్ల హెక్టార్లలో 60 శాతం అమెజాన్ వర్షారణ్యం బ్రెజిల్‌లో ఉంది. 1970ల్లో దాదాపు 77.69 కోట్ల హెక్టార్లలో ఉండే వర్షారణ్యాన్ని ఐదు దశాబ్దాల్లో బ్రెజిల్ 12 శాతం మేరకు కొట్టేసింది. ఈ కొట్టేసిన అడవి విస్తీర్ణంలో భారతీయ రాష్ట్రమైన బీహార్ అంత ఉంటుంది. ఇందులో చాలావరకు కలప వ్యాపారం కోసం, వ్యవసాయం చేయడానికి భూమి కోసం కొట్టారు. వాన పడని కాలంలో వ్యవసాయం, పశువుల మేత కోసం అక్రమంగా చెట్లు కొట్టి తగులబెట్టడం ద్వారా అడివిని నిర్మూలించడం బ్రెజిల్లో వాడుక. బ్రెజిల్ నుంచి జరిగే గొడ్డుమాంసం ఎగుమతికి, ప్రత్యేకించి చైనా, హాంగ్ కాంగ్ దేశాల్లో, డిమాండ్ పెరుగుతూ ఉండడం వల్ల పశుపోషణ కోసం అడవులు తగులబెట్టే పద్ధతులు అనుసరించడం మరింత పెరిగింది. దాదాపు ప్రపంచవ్యాప్తంగా గొడ్డుమాంసం వినియోగంలో 20 శాతం బ్రెజిల్ నుంచే వస్తూంది. వానలు ఆగే పొడి కాలం వరకూ ఆగి పశువులను మేపేందుకు తగ్గ సమయం వరకు ఇచ్చి పశుపాలకులు అడవి కొట్టి తగలబెట్టడం ప్రారంభిస్తారు. ఈ అడవిని కొట్టి తగలబెట్టే ప్రక్రియని జాగ్రత్తగా చేస్తూ నియంత్రించవచ్చు, నైపుణ్యం లేని వ్యవసాయదారులు నియంత్రించలేక కార్చిచ్చుకు కారణం కావచ్చు. యూరోన్యూస్ ప్రకారం, వ్యవసాయ రంగాన్ని అమెజాన్ బేసిన్లోకి తీసుకుపోయి, అటవీ నిర్మూలన ప్రారంభించాకా కార్చిచ్చులు బాగా పెరిగాయి. ఇటీవలి కాలంలో అక్రమంగా భూమి ఆక్రమించుకునేవారు (గ్రిలేరోస్ అని బ్రెజిల్లో వ్యవహారం) బ్రెజిల్లో అమెజాన్ వ్యాప్తంగా లోతైన అటవీ ప్రాంతంలోనూ, రక్షిత అటవీ ప్రాంతంలోనూ చట్టవిరుద్ధంగా అడవులు కొడుతున్నారు.
గతంలో అమెజాన్ వర్షారణ్యంలో అటవీ నిర్మూలనకు బ్రెజిల్ చాలా చురుకుగా ఉండేది, అనుకూలమైన విధానాన్ని అనుసరించేది. 2004లో భూమి వినియోగాన్ని నియంత్రించి, పర్యావరణ పరిస్థితులు పర్యవేక్షిస్తూ, పర్యావరణానికి హానిచేయని అభివృద్ధి కార్యకలాపాలు ప్రోత్సహించేలాంటి ప్రభుత్వ, ప్రైవేటు స్థాయి భాగస్వామ్యాలు చేపట్టి, వీటి ఉల్లంఘనల మీద చట్టపరమైన చర్యలు తీసుకుంటూ అటవీ నిర్మూలన వేగాన్ని తగ్గించే లక్ష్యంతో బ్రెజీలియన్ ప్రభుత్వం ఫెడరల్ యాక్షన్ ప్లాన్ ఫర్ ప్రవెన్షన్ అండ్ కంట్రోల్ ఆఫ్ డీఫారెస్టేషన్ ఇన్ ద అమెజాన్ (పీపీసీడీఏఎం) తీసుకువచ్చింది. పీపీసీడీఏఎం అమలుచేయడం వల్ల 2004 నాటికి జరుగుతున్న అటవీ నిర్మూలనలో 83.5 శాతం వరకు 2012 కల్లా పడిపోయింది.
పీపీసీడీఏఎం కార్యక్రమానికి మద్దతుగా బ్రెజిల్ జాతీయ అంతరిక్ష పరిశోధన సంస్థ (ఇన్‌స్టిట్యో నేషియోనల్ దె పేస్క్యీసాస్ ఎస్పాషియాస్- ఐఎన్‌పీఈ) అమెజాన్ వర్షారణ్యాన్ని పర్యవేక్షించే పద్ధతులను అభివృద్ధి చేసింది. వార్షిక పద్ధతిలో కార్చిచ్చులను, నిర్మూలనమైన అడవిని అంచనా కట్టడానికి అత్యంత సూక్ష్మంగా అమెజాన్ అటవీనిర్మూలన ఉపగ్రహ పర్యవేక్షణ ప్రాజెక్టు (అమెజాన్ డీఫారెస్టేషన్ శాటిలైట్ మానిటరింగ్ ప్రాజెక్ట్ - పీఆర్ఓడీఈఎస్) అన్న అతి సూక్ష్మమైన ఉపగ్రహ చిత్ర ఆధారిత విధానం ఈ క్రమంలో తొలి ప్రయత్నాల్లో ఒకటి. 2015లో ఐఎన్‌పీఈ అటవీ నిర్మూలనను ఎప్పటికప్పుడు పరిశీలించేందుకు దీనికి పరిపూరకమైన మరో ఐదు ప్రాజెక్టులు ప్రారంభించింది. రియల్-టైం డీఫారెస్టేషన్ డిటెక్షన్ సిస్టమ్ (డీఈటీఈఆర్) ఉపగ్రహ హెచ్చరిక పద్ధతి 14 రోజుల సైకిల్స్ లో కార్చిచ్చు సంఘటనలను గ్రహించగలిగేది. బ్రెజీలియన్ వాతావరణ సంస్థ ప్రభుత్వ వెబ్సైట్లో నెలవారీగానూ, రోజువారీగానూ డేటా ప్రచురించడం, తర్వాత దాన్ని వార్షికంగా ప్రచురించేప్పుడు మరింత ఖచ్చితమైన పీఆర్ఓడీఈఎస్ డేటాతో సరిజూసి ప్రచురించడం ప్రారంభించారు.
2019 కార్చిచ్చులు
కుడి|thumb|[[GOESEast imagery of the southern edge of the Amazon Rainforest, plumes of smoke from agricultural fires burning in Bolivia and Brazil on Aug. 4, 2019]] కుడి|thumb|Agricultural fires in southern [[Pará, Brazil in August 2019.]]
ఫెర్మా
పుట్టుక
పియేర్ డి ఫెర్మా (Pierre de Fermat, 1601 ఆగస్టు 20-) ఫ్రాన్సులో పుట్టేడు. తండ్రి, డామినీక్ ఫెర్మా, సామంతుడైన (తోలు) వ్యాపారస్తుడు కావడం వల్ల పియేర్ కి మంచి పాఠశాలలో విద్యాభ్యాసం చేసే అవకాశం లభించింది. కాని విద్యార్థి దశలో ఫెర్మా ప్రతిభావంతుడైన గణిత శాస్త్రవేత్తగా పరిణతి చెందుతాడనుకోడానికి దాఖలాలు కనిపించలేదు.
ఉద్యోగం
ఇంట్లో పెద్దల ఒత్తిడి మీద సర్కారీ నౌకరీలో చేరేడు. ప్రజలు దాఖలు చేసుకున్న అర్జీలని పరీక్షించి వాటిలో యోగ్యత కలవాటిని ఎంపిక చేసి ప్రభువుకి దఖలు పరచే ఉద్యోగం అది. ఫెర్మా ఆ ఉద్యోగాన్ని ఎంతో దక్షతతో, సమర్ధవంతంగా నిర్వర్తించేడు.
ఫెర్మా న్యాయ విచారణా వ్యవస్థలో తీర్పరిగా కూడా కొన్నాళ్లు పని చేసేడు. ఈ విధి నిర్వహణలో ఒక మత పురోహితుడికి - తన విద్యుక్త ధర్మాన్ని సరిగ్గా నిర్వర్తించలేదనే నేరంపై - "సజీవ దహన" (burning at the stake) శిక్ష విధించేడు కూడ.
ఈ రెండు ఉద్యోగాలు సుమారుగా భారతదేశం లోని మునసబు-మేజిస్ట్రేటు వంటివి.
ఇలా సమాజపు నిచ్చెన మెట్లు ఒకటీ ఒకటీ ఎక్కుతూ చివరికి తన పేరులో డి (de) అనే పట్టపు పేరు తగిలించుకునే హక్కు కూడా సంపాదించుకున్నాడు. ఈ విజయాలన్నిటికి అతని చికీర్ష ఒక్కటే కారణం కాదు; దేశంలో ప్రజారోగ్య పరిస్థితులు కూడా కొంతవరకు దోహదం చేసేయి. ఆ రోజుల్లో ప్లేగు మహామారి ఐరోపాలో విస్తృతంగా వ్యాపించి ఎంతో మందిని పొట్టబెట్టుకుంది. ప్రభుత్వోద్యోగులు చనిపోయినప్పుడు ఆ ఖాళీలు భర్తీ చెయ్యాలి కదా. ఫెర్మా ప్లేగు వచ్చి కోలుకున్న వ్యక్తులలో ఒకడు కనుక ఖాళీ అవుతున్న ఆ పై ఉద్యోగాలలోకి జొరబడే అవకాశం ఇతనికి వచ్చింది.
ఆనాటి ఫ్రాన్సులోని ఈతి బాధలలో పాడవుతూన్న ప్రజారోగ్య వాతావరణం ఒకటయితే అంతకంటే పాడుగా ఉన్న రాజకీయ వాతావరణం మరొకటి. ఫెర్మా ప్రాంతీయ శాసన సభకి నియామకం అయిన కొత్త రోజులలోనే కార్డినల్ రిచెలూ ఫ్రాన్సుకి ప్రధాన మంత్రిగా నియామకం పొందేడు. కుట్రలు, కుతంత్రాలు, వెన్ను పోట్లు రివాజుగా జరిగే ఆ రోజులలో ఫెర్మా జీవితం అసిధారా వ్రతంలా ఉండేది. "నొప్పింపక, తా నొవ్వక తప్పించుకు తిరుగువాడు ధన్యుడు సుమతీ" అన్న పద్యం లోని నీతి సారాన్ని అక్షరాలా ఆచరించి, ఫెర్మా తన పనులు తాను తల వంచుకుని చేసుకుంటూ, తీరిక సమయాలలో గణితంలో తారసపడే చిక్కు సమస్యలకి పరిష్కారాలు వెతికేవాడు. వృత్తి ప్రభుత్యోద్యోగం, వ్యావృత్తి గణితం. గణితాభిలాషి, గణితంలో ఔత్సాహితుడు అంటే ఇతనే అనే పేరు తెచ్చుకున్నాడు.
గణితంలో అభిలాష
పదిహేడవ శతాబ్దపు మొదటి రోజులలో గణిత శాస్త్రం ఇంకా చీకటి యుగంలోనే ఉందనవచ్చు. ఆ రోజులలో గణిత శాస్త్రజ్ఞలకి పెద్దగా పరపతి ఉండేది కాదు. ఏదో అంకెలతో గారడీలు చేసే వాళ్ల కోవలో పరిగణించబడేవారు. గెలిలియో అంతటివాడికి పీసా విశ్వవిద్యాలయంలో గణితం చదవడానికి అవకాశం రాలేదు; ప్రయివేట్లు చెప్పించుకుని నేర్చుకున్నాడు. అంతవరకు ఎందుకు? ఐరోపా ఖండం అంతటికీ ఒక్క ఆక్సఫర్డ్ విశ్వవిద్యాలయంలోనే గణితానికి ఒక శాఖ, ఒక పీఠం ఉండేవి. ఫెర్మా నివసించిన ఊరు ప్యారిస్కి దూరం కావడంతో ప్యారిస్ నగరంలో ఉన్న కొద్ది పాటి గణిత వేత్తలు (ఉ. పాస్కల్, మెర్సెన్) కూడా అందుబాటులో ఉండేవారు కాదు.
ఫెర్మా ఉత్తర ప్రత్యుత్తరాలు జరిపిన వారిలో ఫాదర్ మెర్సెన్ ఒకరు; ఆయన ఫ్రాన్సులో తిరుగుతూ ఫెర్మాని తరచు కలుసునేవారు. ఫెర్మా స్నేహబృందంలో మెర్సెన్ ఒకరైతే "అరిథ్మెటికా" (Arithmetica) అనే పురాతన గ్రీకు గణిత గ్రంథం మరొకటని అభివర్ణించవచ్చు. మెర్సెన్ తో ఇంత పరిచయం ఉన్నప్పటికీ మెర్సెన్ వల్ల పూర్తిగా ప్రభావితుడు కాలేదు ఫెర్మా; తన ధోరణిలో తను సిద్ధాంతాలు - ఋజువులు చూపించకుండా కాగితాల మీద రాసి వదిలేసేవాడు. "ఋజువేది?" అని అడిగితే "నా బుర్రలో ఉంది" అని సమాధానమిచ్చేవాడు. తను ఆవిష్కరించిన సిద్ధాంతాలు ప్రచురించాలి అని కాని, వాటి వల్ల తనకి పేరు ప్రతిష్ఠలు రావాలని కాని అతనికి ఉండేది కాదు. దీనికి తోడు కొంత చిలిపితనం కూడా ఉండేదేమో అప్పుడప్పుడు తన అనుయాయులని అల్లరి పెట్టే ఉద్దేశంతో సిద్ధాంతం రాసి, ఋజువు చూపించకుండా, "ఇది అవునో కాదో చెప్పుకో చూద్దాం!" అని సవాలు చేసి సమాధానం చెప్పేవాడు కాదు. రెనే డెకా అంతటివాడు ఫెర్మాని "గప్పాల గండడు" అనేవాడు.
తనంత తానుగా ఉత్తరాల ద్వారా సంభాషణలు కొనసాగించినది ఇద్దరితో మాత్రమే: మెర్సెన్, పాస్కల్. ఒక విధంగా, ఈ ఉత్తరాల ద్వారా, ఫెర్మా, పాస్కల్ సంభావ్యతా సిద్ధాంత (Probability Theory) సౌథానికి పునాదులు వేసేరనవచ్చు. ఎక్కువమందికి తెలియని మరొక విషయం ఏమిటంటే ఫెర్మా కేలుక్యులస్ కి వేసిన పునాదుల మీదే నూటన్ కేలుక్యులస్ మహా సౌధాన్ని నిర్మించేడు. ఈ విషయం నూటనే ఒప్పుకున్నాడన్న విషయం 1934 వరకు చాలమందికి తెలియనే లేదు; ఫెర్మాకి దక్కవలసిన గుర్తింపు దక్కలేదు.
కేలుక్యులస్ కీ సంభావ్య సిద్ధాంతానికీ ఫెర్మా వేసిన పునాదులకి ఆయన పేరు చరిత్రలో చిరస్థాయిగా నిలచిపోడానికి సరిపోతాయి. ఈ రెండింటితోపాటు సంఖ్యా సిద్ధాంతానికి (Number Theory) కూడా ఫెర్మా మౌలికమైన పునాదులు చేసేరు.
ఫెర్మాకి గణితంలో గురువంటూ ఎవ్వరూ లేరు. అతని పరిశ్రమ అంతా డయొఫాంటెస్ రాసిన అరిథ్మెటికా (Arithmetica) అనే గ్రంథం చదువుకుని స్వయంకృషితో చేసినదే. ఆ గ్రంథం వెయ్యేళ్ల గణితసార సంగ్రహం. పైథోగరోస్, యూకిలిడ్ వంటి హేమాహేమీలు ఆవిష్కరించిన శాస్త్రం - ప్రత్యేకించి సంఖ్యా శాస్త్రం - అంతా ఆ గ్రంథంలో క్రోడీకరించబడి ఉంది. ఈ పుస్తకంలో "పులి-మేక-గడ్డిమేటు పడవలో నదిని దాటడం" వంటి గణిత ప్రహేళికలు వందకి పైగా కనిపిస్తాయి. ప్రతీ ప్రహేళికనీ ఒక క్రమ పద్ధతిలో పరిష్కరించి చూపుతాడు డయొఫాంటెస్. కాని అదేమి (దుర్) అదృష్టమో కాని ఈ పుస్తకం చదివి గణితం నేర్చుకున్న ఫెర్మాకి ఈ పుస్తకం క్రమబద్ధం చేసిన మంచి అలవాటు అబ్బలేదు. ఏదైనా క్లిష్టమైన సమస్య ఎదురైనప్పుడు దానిని పరిష్కరించే పద్ధతిని ఒక చిన్న కాగితం మీద ముక్తసరిగా మూడు ముక్కలలో సూచించి, దానితో కొన్నాళ్లు చెలగాటాలు ఆడి ఆ కాగితం ముక్కని చెత్త బుట్టలో పడేసేవాడు. అప్పుడప్పుడు, పక్కని కాగితం కనబడకపోతే, ఆ రాయదలుచుకున్నది ఆ పుస్తకం యొక్క ఉపాంతం ("మార్జిన్") లో గొలికేవాడు. ఇలా ఉపాంతంలో రాసిన ఆణిముత్యాలు ఎన్నో తరువాత తరాలవారికి దొరికేయి.
ఫెర్మా ఆఖరి సిద్ధాంతం
అరిథ్మెటికా యొక్క రెండవ సంపుటంలో ఫెర్మాకి పైథాగరోస్ సిద్ధాంతానికి సంబంధించిన ప్రహేళికలు ఎన్నో కనిపించేయి. పైథాగరోస్ సిద్ధాంతం తెలియనివాళ్లు ఉండరంటే అది అతిశయోక్తి కాదు; చదవనేర్చిన ప్రతి వారికీ ఈ సిద్ధాంతంతో పరిచయం ఉంటుంది: ఒక లంబకోణ త్రిభుజంలో కర్ణం మీద నిర్మించిన చతురస్రపు వైశాల్యం మిగిలిన రెండు భుజాల మీద నిర్మించిన వైశాల్యాల మొత్తానికి సమానం. ఉదాహరణకి మూడు భుజాల పొడుగులు 3, 4, 5 అయితే పైథాగరోస్ సిద్ధాంతం ప్రకారం
5 2 = 4 2 + 3 2
అవుతుంది కనుక ఈ {3,4,5}ని పైథాగొరోస్ త్రిపుటలు (Pythagoras triples) అంటారు. ఇటువంటి త్రిపుటలు ఇంకా ఉన్నాయా అన్న సందేహం రావడం సహజం. ఇటువంటి త్రిపుటలు అనంతమైనన్ని ఉన్నాయని ఋజువు చెయ్యడం కష్టం కాదు. కాని వీటిలో కొన్ని త్రిపుటలు కొన్ని ప్రత్యేక లక్షణాలని ప్రదర్శిస్తాయి. ఉదాహరణకి {20, 21, 29} అనే త్రయాన్ని "కుంటి త్రిపుటలు" అంటారు. ఇవి పైథాగరోస్ త్రిపుటలే:
29 2 = 21 2 + 20 2
వీటిని "కుంటి" అనడానికి కారణం ఈ త్రిభుజాన్ని బొమ్మలా గీసి, కర్ణం భూమి మీద పడేటట్లు అమర్చితే, 20, 21 పొడుగున్న (భుజాలు), ఎగుడు-దిగుడుగా, "కుంటి కాళ్లల్లా" కనిపిస్తాయి. ఇలా పైథాగరోస్ త్రిపుటలతో చెలగాటాలు ఆడుతూన్న సమయంలో ఫెర్మాకి చిన్న సందేహం వచ్చింది. పైథాగరోస్ సిద్ధాంతాన్ని
z 2 = x 2 + y 2
లా కాకుండా, కొద్దిగా మార్చి, ఈ దిగువ చూపిన విధంగా రాస్తే (అనగా 2 కి బదులు 3 వేసి రాస్తే)
ఏమవుతుందీ అని. ఎంత ప్రయత్నించి చూసినా x, y, z స్థానాలలో ఏ పూర్ణ సంఖ్య వాడినా పై సమీకరణం చెల్ల లేదు. అనగా ఘాతం స్థానంలో 2 ఉంటే అనంతమైనన్ని పరిష్కారాలు ఉన్నాయి కాని, ఆ ఘాతం స్థానంలో 3, 4, 5,.... అలా మరే ఇతర పూర్ణాంకం వేసినా పై సమీకరణం చెల్లదు.
ఫెర్మా తల గోక్కునాడు. గోక్కుని, గోక్కుని, ఆ అరిథ్మెటికా పుస్తకం ఉపాంతం ("మార్జిన్") లో "ఈ సమస్యకి పరిష్కారం లేదు. ఋజువు రాసి చూపిద్దామంటే ఈ ఉపాంతంలో చోటు సరిపోదు అని రెండు ముక్కలు రాసేసి, మనం అంతా ఆ నాలుగు ముక్కలూ చూసే వేళకి ఆయన హరీమనిపోయేడు. మనకి సమస్య మిగిలింది, ఋజువు దొరకలేదు. ఉపాంతం కాసింత పెద్దదిగా ఉంటే ఆ ఋజువేదో ఆయనే అక్కడ రాసి ఉండేవాడు కదా! కుర్రా, పెద్దా ఆ సమస్యని సాధించడానికి నడుం కట్టుకుని రంగంలోకి దూకేరు. దూకి, మూడు వందల ఏళ్ల పాటు నానా కష్టాలు పడ్డ తరువాత, చివరికి 1993 జూన్ 23 న, ఏండ్రూ వైల్స్ అనే ఆసామీ 130 పేజీలు పొడుగున్న ఋజువు రాసి మనని ఒక గట్టెక్కించి మన పరువూ మర్యాదా నిలబెట్టేడు. "ఫెర్మా ఉపాంతంలో రాసింది నిజమే సుమా!" అంటూ అంతా హాశ్చర్యపోయేరు.
ఇతర లింకులు
వర్గం:1665 మరణాలు వర్గం:గణిత శాస్త్రవేత్తలు
మిడత
మిడత (ఆంగ్లం Locust) ఒక విధమైన కీటకము.పంట పొలాల్లో విరివిగా కనబడుతుంది. ఇది ఎవరికి ఎటువంటి హాని కరం కాదు. కాని అతి అరుదుతా వీటి వల్ల పంట పొలాలు సర్వ నాశనమౌతాయి. మిడతల దండు అని అరుదుగా సంబవించే విపత్తు. ఆ సమయంలో ఈ మిడతలు కొన్ని లక్షలు సంఖ్యలో సుమారు ఒక చదరపు మైలు విస్తీర్ణంలో పొలాలు, చెట్టు చేమలు వంటి పై వాలి క్షణాల్లో వాటి ఆకులను తిని ముందుకు సాగుతాయి. అలా అవి ప్రయాణించిన ప్రాంతం అంతా ఒక్క నిముషంలో పచ్చదనం మాయమై పోతుంది. అయితే ఇది అరుదుగా సంభవించె ఒక విపత్తు. దీనికి విరుగుడు లేదు.జీవిత కాలం 10 వారాలు. రోజుకి 150 కిలోమీటర్ల  వేగంతో ప్రయాణిస్తాయి.
వెలుపలి లంకెలు
వర్గం:కీటకాలు
ఎస్. బంగారప్ప
సారెకొప్ప బంగార‌ప్ప‌ కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు వరుసగా సార్లు ఎమ్మెల్యేగా ఎన్నికై వివిధ హోదాల్లో పని చేసి 17 అక్టోబర్ 1990 నుండి 19 నవంబరు 1992 వరకు కర్ణాటక రాష్ట్ర 12వ ముఖ్యమంత్రిగా భాద్యతలు నిర్వహించాడు.
రాజకీయ జీవితం
బంగారప్ప సోషలిస్టుగా రాజకీయాల్లో వచ్చి 1967లో తొలిసారి శాసనసభకు ఎన్నికై తరువాత కాంగ్రెస్ పార్టీలో చేరి రాష్ట్ర మంత్రిగా, కర్ణాటక ప్రదేశ్ కాంగ్రెసు కమిటీ అధ్యక్షునిగా, కర్ణాటక మాజీ ముఖ్యమంత్రిగా పని చేశాడు. అతను 44 ఏళ్ల రాజకీయ జీవితంలో 1996 నుంచి 2009 వరకు వరుసగా 7 సార్లు కర్ణాటక శాసనసభ సభ్యునిగా పని చేశాడు. బంగారప్ప రాజకీయ సమీకరణాల్లో భాగంగా కర్ణాటక వికాస్ పార్టీ, కర్ణాటక కాంగ్రెస్ పార్టీని స్థాపించాడు, తరువాత బిజెపి, సమాజ్‌వాదీ పార్టీలో చేరి తిరిగి కాంగ్రెస్ పార్టీలో చేరాడు. బంగారప్ప పదవీ కాలంలో 36 వేల పుణ్య క్షేత్రాలను పునరుద్ధరించడం, పునర్నిర్మించడం చేశాడు. పేదలకు ఇళ్లు కట్టించడం, గ్రామీణ కళాకారులు, కుటీర పరిశ్రమలకు చేయూత ఇచ్చి బహుజన నాయకుడిగా గుర్తింపునందుకున్నాడు.
మరణం
బంగారప్ప మూత్ర సంబంధిత వ్యాధులతో బాధపడుతూ మల్యా ఆస్పత్రిలో  చికిత్స పొందుతూ ఆరోగ్యం విషమించడంతో 2011 డిసెంబరు 26న మరణించారు.
మూలాలు
వర్గం:1933 జననాలు వర్గం:2011 మరణాలు
జాన్వీ క‌పూర్
జాన్వీ క‌పూర్ భారతీయ సినీ నటి. ఆమె హిందీలో 2018లో దఢక్ సినిమా ద్వారా సినీరంగంలోకి వచ్చింది. ఆమె సినీ నటి శ్రీదేవి కూతురు.
మూలాలు
వర్గం:1997 జననాలు వర్గం:సినిమా నటీమణులు వర్గం:హిందీ సినిమా నటీమణులు
టేకుమట్ల మండలం (జయశంకర్ భూపాలపల్లి జిల్లా)
టేకుమట్ల మండలం, తెలంగాణ రాష్ట్రం, జయశంకర్ భూపాలపల్లి జిల్లాకు చెందిన మండలం. .
ఇది సమీప పట్టణమైన వరంగల్ నుండి 67 కి. మీ. దూరంలో ఉంది. 2016 లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని ఏర్పరచారు. దానికి ముందు ఈ మండలం వరంగల్ జిల్లా లో ఉండేది. ప్రస్తుతం ఈ మండలం భూపాలపల్లి రెవెన్యూ డివిజను లో భాగం. పునర్వ్యవస్థీకరణకు ముందు ఇది ములుగు డివిజనులో ఉండేది.ఈ మండలంలో  18  రెవెన్యూ గ్రామాలు ఉన్నాయి. మండల కేంద్రం టేకుమట్ల.
గణాంకాలు
2016 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 104 చ.కి.మీ. కాగా, జనాభా 27,985. జనాభాలో పురుషులు 13,923 కాగా, స్త్రీల సంఖ్య 14,062. మండలంలో 7,808 గృహాలున్నాయి.
2016 లో ఏర్పడిన కొత్త మండలం
లోగడ టేకుమట్ల  గ్రామం,వరంగల్ జిల్లా, చిట్యాల మండల పరిధిలో ఉంది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా టేకుమట్ల గ్రామాన్ని నూతన మండల కేంద్రంగా కొత్తగా ఏర్పడిన జయశంకర్ (భూపాలపల్లి) జిల్లా, భూపాలపల్లి రెవిన్యూ డివిజను పరిధి క్రింద 1+17 (పద్నెనిమిది) గ్రామాలుతో నూతన మండలంగా ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీ చేసింది. ..
వెలుపలి లంకెలు
వర్గం:2016 లో ఏర్పాటైన తెలంగాణ మండలాలు
మిల్లవ్ వయాడక్ట్
మిల్లవ్ వయాడక్ట్ (Millau Viaduct) అనేది దక్షిణ ఫ్రాన్స్ లో మిల్లవ్ సమీపంలో టార్న్ నది లోయపై ఉన్న ఒక తీగల ఆధారిత వంతెన. ఈ వంతెన బ్రిటీష్ ఆర్కిటెక్ట్ నార్మాన్ ఫోస్టెర్, ఫ్రెంచ్ స్ట్రక్చరల్ ఇంజనీర్ మిచెల్ విర్లొగెవ్స్ చే రూపకల్పన చేయబడింది. ఇది నిర్మాణం యొక్క బేస్ పైన 343 మీటర్ల (1,125 అడుగులు) ఎత్తులో ఒక మాస్ట్ యొక్క శిఖరంతో ప్రపంచంలోనే అతి పొడవైన వంతెన.
ఇవి కూడా చూడండి
జియాజింగ్ షోయాజింగ్ సీ బ్రిడ్జ్
మూలాలు
వర్గం:వంతెనలు
డి. ఇమ్మాన్
ఇమ్మానుయేల్ వసంత్ దినకరన్ భారతదేశానికి చెందిన గాయకుడు, సంగీత దర్శకుడు. ఆయన 2002లో 'తమిజన్' అనే తమిళ సినిమా ద్వారా సంగీత దర్శకుడిగా సినీరంగంలోకి అడుగుపెట్టి, కన్నడ, మలయాళం, తెలుగు, హిందీ సినిమాలకు సంగీత దర్శకత్వం వహించి, 1 జాతీయ అవార్డు, 1 తమిళనాడు రాష్ట్ర ప్రభుత్వ అవార్డు,  2 విజయ్ అవార్డ్స్, 1 ఎడిసన్ అవార్డు, 1 ఆనంద వికదన్ సినిమా అవార్డు తో పాటు 1 జీ  తమిళ్ అవార్డులను అందుకున్నాడు.
వివాహం
డి. ఇమ్మాన్ 2008 ఏప్రిల్‌లో మోనికా రిచర్డ్స్‌ను వివాహం చేసుకున్నాడు, 13 ఏళ్ళు వివాహబంధం తర్వాత వీరిద్దరూ 2021 డిసెంబర్‌ 29న విడాకులు తీసుకున్నారు. వీరికి వెరోనికా డోరతీ ఇమ్మాన్, బ్లెస్సికా కాథీ ఇమ్మాన్ అనే ఇద్దరు కుమార్తెలున్నారు. డి. ఇమ్మాన్ 2022 మే 16న అమేలీని రెండో వివాహం చేసుకున్నాడు.
ఘట్టుప్పల్ మండలం
'ఘట్టుప్పల్', తెలంగాణ రాష్ట్రం, నల్గొండ జిల్లా, ఘట్టుప్పల్ మండలం.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు, ప్రైవేటు ప్రాథమిక పాఠశాలలు రెండు ఉన్నాయి.
ప్రభుత్వ వైద్య సౌకర్యం
ఘాటుప్పల్లో ఉన్న రెండు ప్రాథమిక ఆరోగ్య ఉప కేంద్రాల్లో డాక్టర్లు లేరు. ఇద్దరు పారామెడికల్ సిబ్బంది ఉన్నారు.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది. చెరువు ద్వారా గ్రామానికి తాగునీరు లభిస్తుంది.
సమాచార, రవాణా సౌకర్యాలు
ఘాటుప్పల్లో సబ్ పోస్టాఫీసు సౌకర్యం ఉంది. పోస్టాఫీసు సౌకర్యంఉన్నాయి.
మార్కెటింగు, బ్యాంకింగు
గ్రామంలో వాణిజ్య బ్యాంకు, వ్యవసాయ పరపతి సంఘం ఉన్నాయి. గ్రామంలో స్వయం సహాయక బృందం, పౌర సరఫరాల కేంద్రం, వారం వారం సంత ఉన్నాయి.
ఏటీఎమ్, సహకార బ్యాంకు ఉన్నాయి.
ఆరోగ్యం, పోషణ, వినోద సౌకర్యాలు
మండలంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. మండలంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆటల మైదానం మండలం లో ఉంది. సినిమా హాలు, గ్రంథాలయం, పబ్లిక్ రీడింగ్ రూం మండలంలో ఉన్నాయి.
విద్యుత్తు
మండలంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 7 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
నీటిపారుదల సౌకర్యాలు
ఘాటుప్పల్లో వ్యవసాయానికి నీటి సరఫరా కింది వనరుల ద్వారా జరుగుతోంది.
చేతివృత్తులవారి ఉత్పత్తులు
వస్త్రాలంకరణ
వెలుపలి లంకెలు
చేనేతకు పసిద్ద్ధి
పాముల గద్ద
పాముల గద్ద ను షార్ట్-టూడ్ ఈగిల్ (సిర్కాటస్ గాలికస్) అని కూడా పిలుస్తారు, ఇది అక్సిపిట్రిడే కుటుంబంలో ఒక మధ్యస్థ పరిమాణం గల పక్షి. దీనిలో కైట్స్, బజార్డ్స్, హారియర్స్ వంటి అనేక ఇతర రోజువారీ కనిపించే గ్రద్దలు కూడా ఉన్నాయి.
పరిథి, ఆవాసాలు
ఇది మధ్యధరా బేసిన్ అంతటా, రష్యా, మధ్యప్రాచ్యం,, పశ్చిమ ఆసియాలోని కొన్ని ప్రాంతాలు, భారత ఉపఖండంలో, కొన్ని ఇండోనేషియా ద్వీపాలలో తూర్పున కనిపించే పురాతన ప్రపంచ జాతి.
మధ్యధరా, ఐరోపాలోని ఇతర ప్రాంతాల ఉత్తర అంచున ఉన్న ఈ జాతి  ప్రధానంగా భూమధ్యరేఖకు ఉత్తరాన ఉప-సహారా ఆఫ్రికాకు వలస వెళ్తాయి. ఇవి సెప్టెంబర్ / అక్టోబర్‌లో బయలుదేరి ఏప్రిల్ / మేలో తిరిగి వస్తాయి. మధ్య, దూర ప్రాచ్యంలో వీటి  జనాభా నివసిస్తుంది. ఐరోపాలోని స్పెయిన్లో ఇవి చాలా సాధారణంగా ఉంటాయి. అక్టోబర్ 1999 లో బ్రిటన్లోని ఐల్స్ ఆఫ్ స్సిల్లీలో ఒక పక్షి ఆ దేశంలో మొదటి ధృవీకరించబడినట్లు తెలియుచున్నది.
షార్ట్-టూడ్ ఈగిల్ బహిరంగ సాగు మైదానాలు, నిర్జల రాతి ప్రాంత ఆకురాల్చే పొదల  ప్రాంతాలు,  పర్వత ప్రాంతాలు, పాక్షిక ఎడారి ప్రాంతాలలో కనిపిస్తుంది. దీనికి గూళ్ళు కట్టుకొనుటకు, బహిరంగ ఆవాసాల కోసం అవసరం, సాగు,గడ్డి భూములు వంటి చెట్లు అవసరం.
వర్ణన
పెద్దవి 62–67 సెం.మీ పొడవు 170–185 సెం.మీ రెక్కలు, 1.2–2.3 కిలోల (2.6–5.1 పౌండ్లు) బరువు కలిగి ఉంటాయి. వీటి క్రింద భాగం తెల్లగా, పై భాగం బూడిద రంగులో ఉండటాన్ని మనం గుర్తించవచ్చు. గడ్డం, గొంతు, ఎగువ రొమ్ము లేత, మట్టి గోధుమ రంగు కలిగి ఉంటుంది. తోకలో 3 లేదా 4 బార్‌లు ఉన్నాయి.
ప్రవర్తన
దీని ఆహారం ఎక్కువగా సరీసృపాలలో ప్రధానంగా పాములు,  కొన్ని బల్లులు. కొన్నిసార్లు అవి పెద్ద పాములతో చిక్కుకుపోయి, భూమిపై యుద్ధం చేస్తాయి. అప్పుడప్పుడు, అవి కుందేలు పరిమాణం వరకు చిన్న క్షీరదాలను, అరుదుగా పక్షులు, పెద్ద కీటకాలను వేటాడతాయి.
ఈ డేగ సాధారణంగా చాలా నిశ్శబ్దంగా ఉంటుంది. కొన్ని సందర్భాలలో ఇది వివిధ రకాల సంగీత విజిల్ శబ్దాలను విడుదల చేస్తుంది. సంతానోత్పత్తి చేసినప్పుడు ఇది ఒక గుడ్డు మాత్రమే పెడుతుంది. ఇది 17 సంవత్సరాల వరకు జీవించగలదు.
బాహ్య లంకెలు
వర్గం:పక్షులు వర్గం:కనీసం ఆందోళనకర జాతులు ఎర్ర జాబితా
యుద్ధం (1984 సినిమా)
యుద్ధం 1984, జనవరి 14న విడుదలైన తెలుగు చలనచిత్రం. విజయలక్ష్మీ ఆర్ట్ పిక్చర్స్ పతాకంపై టి. త్రివిక్రమరావు నిర్మాణ సారథ్యంలో దాసరి నారాయణరావు దర్శకత్వం వహించిన ఈ చిత్రంలో కృష్ణ, కృష్ణంరాజు, జయప్రద, జయసుధ నటించగా, కె. చక్రవర్తి సంగీతం అందించాడు.
నిర్మాణం
1983, సెప్టెంబర్‌ 2న ఈ చిత్రం ప్రారంభమైంది.
పాటలు
ఈ చిత్రానికి కె. చక్రవర్తి సంగీతం అందించాడు.
డోలేశ్వర్ మహాదేవ ఆలయం
డోలేశ్వర్ మహాదేవ దేవాలయం (నేపాలీ: डोलेश्वर महादेव) నేపాల్‌ లోని భక్తపూర్ జిల్లాకు ఆగ్నేయ దిశలో ఉన్న సూర్యాబినాయక్ మునిసిపాలిటీలో ఉంది. దీనిని భారతదేశం లోని ఉత్తరాఖండ్‌లో ఉన్న కేదార్‌నాథ్ కు ప్రధాన కేంద్రంగా భావిస్తారు.